
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 687 


3 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη της πόλης της Λάρισας ως αρχαιολογικού 

χώρου. 1 

Τροποποίηση του Οργανισμού Εσωτερικής Υπηρε¬ 
σίας του Συνδέσμου Πάρνηθας. 2 


Τροποποίηση της 9627/15.1.2003 απόφασης σύστα¬ 
σης Νομικού Προσώπου με την επωνυμία «Σχολική 
Επιτροπή 2ου ΤΕΕ - 3ου ΤΕΕ - Εσπερινού Γυμνασί- 
ου με Λυκειακές Τάξεις - Εσπερινού ΤΕΕ - 1ου ΣΕΚ 


=άνθης». 3 

Τροποποίηση της από 8.11.2000 απόφασης σύστασης 
Νομικού Προσώπου με την επωνυμία «Σχολική Επι¬ 
τροπή 1ου Γυμνασίου Ξάνθης». 4 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Α1/Φ43/18742/1272 (ΐ) 

Κήρυξη της πόλης της Λάρισας ως 
αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (ΦΕΚ 137/Α/26.7.85) «Κυ¬ 
βέρνηση και Κυβερνητικά Όργανα». 

2) Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3) Τις διατάξεις του Κ.Ν 5351/32 «Περί Αρχαιοτήτων». 

4) Τις διατάξεις του Ν. 1127/81 (ΦΕΚ 32/Α/1981) «Περί 
κυρώσεως της εις Λονδίνον, την 6" Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αρ. 
108/14.3.2002 Συνεδρία του, αποφασίζουμε: 

Για την αποτελεσματικότερη προστασία των αρχαιοτή¬ 
των που έχουν αποκαλυφθεί σε ανασκαφικές εργασίες 


που διενεργούνται στην σύγχρονη πόλη της Λάρισας, η 
οποία, όπως πιστοποιεί η ανασκαφική έρευνα, κατοικείται 
αδιάλειπτα από τη νεολιθική εποχή έως σήμερα, κηρύσ¬ 
σεται ως αρχαιολογικός χώρος τμήμα της πόλης, στο 
οποίο έχουν εντοπιστεί: νεολιθικός οικισμός και η ακρό¬ 
πολη της αρχαίας πόλης στο λόφο «Φρούριο», τα εντός 
της σύγχρονης πόλης κατάλοιπα αρχαίων κατοικιών, δη¬ 
μόσιων κτηρίων, νεκροταφείων κτλ. και οι προϊστορικοί οι¬ 
κισμοί με ανθρωπογενείς επιχώσεις από τα νεολιθικά έως 
και τα μυκηναϊκά χρόνια στη συνοικία «Νεράιδα», στη θέ¬ 
ση του Μοτέλ «Ξενία» και στο ύψος του ΤΓανεΙ 3ίορ. 

Η κηρυσσόμενη περιοχή περικλείεται από τα σημεία ΣΙ 
έως Σ25 στο συνημμένο απόσπασμα φύλλου χάρτου σε 
κλίμακα 1:7500 της Δ/νσης Πολεοδομίας του Δήμου Λά¬ 
ρισας. Ορίζεται δε από την οδό Καλοδίκη (ευθύγραμμα 
τμήμα Σ1-Σ2), την οδό Γιαννοπούλου και τη νοητή προς 
νότο προέκτασή της μέχρι την οδό Τσοκάλου Κ. (ευθύ- 
γραμμο τμήμα Σ2-Σ3), τη νοητή γραμμή που συνδέει την 
αρχή της Τσοκάλου Κ. με τη διασταύρωση Χάνδακος με 
την οδό Θεοπόμπου (ευθύγραμμο τμήμα Σ3-Σ4), την οδό 
Θεοπόμπου (ευθύγραμμο τμήμα Σ4-Σ5), την Ε.Ο Αθηνών- 
Τρικάλων (ευθύγραμμα τμήματα Σ5-Σ6, Σ6-Σ7, Σ7-Σ8, Σ8- 
Σ9, Σ9-Σ10, Σ10-Σ11, ΣΙ 1-Σ12, Σ12-Σ13, Σ13-Σ14),την Ε.Ο 
Αθηνών-Θεσσαλονίκης (ευθύγραμμα τμήματα Σ14-Σ15, 
Σ15-Σ16, Σ16-Σ17, Σ17-Σ18), την οδό Θεόπετρας (ευθύ¬ 
γραμμα τμήματα Σ18-Σ19, Σ19-Σ20), την οδό Δούκα (ευ¬ 
θύγραμμα τμήματα Σ20-Σ21), την οδό Γοργοποτάμου 
(ευθύγραμμο τμήμα Σ21-Σ22), την ΠΕΟ Αθηνών-Θεσσα¬ 
λονίκης (ευθύγραμμα τμήματα Σ22-Σ23, Σ23-Σ24), τον 
Χάνδακα παραπλεύρως των οδών Δανάης και Καράγιωρ- 
γα Σ (ευθύγραμμο τμήμα Σ24-Σ25) και τη νοητή προέκτα¬ 
ση του Χάνδακα έως την αρχή της οδού Καλοδίκη Σπ. (ευ¬ 
θύγραμμο τμήμα (Σ25-Σ1). 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΥΠΟΥΡΓΕΙΟ ΠΟΛΙΤΙΣΜΟΥ 
ΙΕ' ΕΦΟΡΕΙΑ ΠΡΟΪΣΤΟΡΙΚΩΝ ΚΑΙ ΚΛΑΣΙΚΟΝ 
ΑΡΧΑΙΟΤΗΤΩΝ 


βειια: 

Ορια κηρυγμένου Αρχαιολογικού Χώρο» 
πόλεως Λάρισας. 

Βιρς: 

Λάρισα. 

Νοιιός; 

Λάρισας. 

Κλίαακα 

: 1:7.500 


Ηαεροιιηνία: Μάρτιος 2002 


ΥΠΟΜΝΗΜΑ 

ΟΡΙΑ ΚΗΡΥΓΜΕΝΟΥ ΑΡΧΑΙΟΛΟΓΙΚΟΥ 
ΧΩΡΟΥ (Σ1-Σ25). 

Προϊστορικές θέσειο εντό ς πόλεωο Λήη,πηη 

1. Λόφος «Φρούριο»(«Μαγοόλα» Λάρισα 1). Προϊστορικός 
οικισμός εποχής Χαλκού. Κατά τους ιστορικούς χρόνους 
αποτέλεσε την ακρόπολη της αρχαίας πόλης. Περικλείεται 
από τις οδούς Ελ. Βενιζέλόυ, Γεωργιάδου και Δήμητρας. 

/.Προϊστορικός οικισμός («Μαγούλα» Λάρισα 2) της 
Αρχαιότερης και Νεότερης Νεολιθικής 

Περικλείεσαι από τις οδούς Αντιπάρου, Σίφνου, Μήλου και 
Αλονήσου. 

3. Προϊστορικός οικισμός («Μαγούλα» Μοτέλ ή Αβέρωφ ή 
Καραγάτς-Λάρισα 6) της Νεολιθικής εποχής. Περικλείεται 
από τις οδούς Φαρσάλων, Στατιστικής, Νεοπτολέμου και Δ. 
Τσάτσου. 

4. Προϊστορικός οικισμός («Μαγούλα» Βραστήρας ή Τπιν©1 
8ί °Ρ- Λάρισα 4) της Νεότερης Νεολιθικής και Πρώιμης 
Χαλκοκρατίας. Περικλείεται από τις οδούς Π.Ε.Ο. Αθηνών- 
Θεσσαλονίκης, Γοργοποτάμου, Δούκα και Θεόπετρας. 


Λποκαλυωθέντα ηργαία λείναν α. εντόα πόλεωσ Λάηιπησ 

Οικιστικά λείψανα και ανθρωπογενείς επιχώσεις από την 
πρώιμη εποχή της Χαλκοκρατίας έως και τους ύστερους 
ρωμαϊκούς χρόνους. 

6. Τμήματα δρόμων των αρχαϊκών, κλασικών, ελληνιστικών και 
ρωμαϊκών χρόνων. 

7. Τμήματα ρωμαϊκών θερμών και λουτρών, 
β. Λείψανα δημοσίων οικοδομημάτων. 

9. Θέση ναού Κερδώου Απόλλωνος. 

10. Θέση ναού Ελευθερίου Διός (2°* αι.π.Χ.). 

11. Θέση Ελευθέρας Αγοράς. 

12. Α' Αρχαίο θέατρο Λάρισας. 

13. Β' Αρχαίο θέατρο Λάρισας. 

14. Νεκροταφείο κλασικών και πρώιμων ελληνιστικών χρόνων. 
Εκτείνεται στο χώρο της 1** Στρατιάς και στις συνοικίες Αγ. 
Αθανασίου, Νεράιδας, Ηπειρώτικων, Ανθσύπολης, 
Χαραυγής, Πυροβολικών, Αβέρωφ και Αγ. Σαράντα. 

15. Νεκροταφείο υστεροελληνιστικών και ρωμαϊκών χρόνων. 

16. Τάφοι γεωμετρικών χρόνων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ. 08/Δ.Τ.Α./8864 (2) 

Τροποποίηση του Οργανισμού Εσωτερικής Υπηρεσίας 
του Συνδέσμου Πάρνηθας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1 .Τις διατάξεις του άρθρου 12του Ν.1188/81 όπωςτρο- 
ποποιήθηκε με τις όμοιες του άρθρου 8 παρ.5 του 
Ν.2307/95. 

2. Τις διατάξεις του άρθρου 8 του Ν.2503/97. 

3. Τις διατάξεις του Ν.2190/94 καθώς&των Π.Δ. 37α/87 
και 22/90. 

4. Τις διατάξεις των άρθρων 8 και 12 του Ν.2307/95 κα¬ 
θώς και του Ν. 2683/99. 

5. Τις διατάξεις του Ν.2503/97 άρθροθπαρ. 1 και άρθρο 
18παρ. 12. 

6. Τις διατάξεις της παρ.2 του άρθρου 228 του Π.Δ. 
410/95 και του άρθρου 46 παρ.1 του ΒΔ 17/5-15/6/1959. 

7. Την υπ' αριθμ. 8/2003 απόφαση του Διοικητικού Συμ¬ 
βουλίου του ΣΥΝ-ΠΑ. 

8. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατολικής Αττικής που διατυ¬ 
πώθηκε στο 4/17.4.2003 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 29Ατου Ν. 1558/85 που 
προστέθηκε μετοάρθρο 27του Ν. 2081/92, αποφασίζουμε: 

Εγκρίνουμε την υπ’ αριθμ. 8/2003 απόφαση του Διοικη¬ 
τικού Συμβουλίου του Συνδέσμου Πάρνηθας, που έχει ως 
εξής: 

ΚΕΦΑΛΑΙΟ Γ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ 
Άρθρο 9 

Δ/νση Διοικητικών & Οικονομικών Υπηρεσιών 

2. Τμήμα Οικονομικών Υπηρεσιών - 

Α. Προϋπολογισμοί - Απολογισμοί - Οικονομική παρα¬ 
κολούθηση. 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτουργίας Συνδέσμου και των αντίστοι¬ 
χων προϋπολογισμών εσόδων του Συνδέσμου. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Συνδέσμου σε συνεργασία μετο Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, περιοδι¬ 
κών οικονομικών και απολογιστικών στοιχείων σύμφωνα 
με το σύστημα οικονομικής πληροφόρησης που εφαρμό¬ 
ζει ο Σύνδεσμος. 

Β. Διαχείριση Δαπανών 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 


• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Συνδέσμου Πάρνηθας και έκδοση χρηματικών 
ενταλμάτων πληρωμής. Αποστολή των ενταλμάτων στο 
Ταμείο για τη διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Συνδέσμου 
(Καθολικό εξόδων, Ημερολόγιο εξόδων κτ.λ). 

• Παροχή κάθε είδους στοιχείων (π.χ. ετήσιος οικονο¬ 
μικός απολογισμός) που ζητούνται από Δημόσιες / Ελε¬ 
γκτικές υπηρεσίες (π.χ. Ελεγκτικό Συνέδριο) σύμφωνα με 
τις διαδικασίες που ισχύουν εκάστοτε. 

Γ. Διαχείριση Εσόδων. 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Σύνδεσμο των φυσικών προσώπων ή των κάθε εί¬ 
δους επιχειρήσεων της περιοχής, για φόρους, εισφορές, 
τέλη, δικαιώματα που περιοδικά πρέπει να καταβάλλονται 
στο Σύνδεσμο με βάση τις ισχύουσες κάθε φορά διατά¬ 
ξεις της νομοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κλπ 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Συνδέσμου. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορίαπροσό- 
δου. 

• Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν για 
τις προσφυγές των υπόχρεων όταν αμφισβητούντο ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, σφαγείων, 
δημοτικών αγορών, την ύδρευση κ.λ.π. 

Δ. Λειτουργίες Μισθοδοσίας. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Συνδέσμου, με οποι¬ 
αδήποτε εργασιακή σχέση, που αντιστοιχούν και έχουν 
επίδραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Συνδέσμου. 

• Έλεγχος των προηγούμενων καταστάσεων καιέγκαι- 

ρη διαβίβαση ενός αντίγραφου στο Τμήμα Ταμείου για 
πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Συνδέσμου και έκδοση των αντίστοιχών βε¬ 
βαιώσεων αποδοχών. 

• Φροντίδα για την ασφάλιση του προσωπικού του Συν¬ 
δέσμου στους οικείους ασφαλιστικούς φορείς. 

• Παρακολούθηση της απόδοσης των ασφαλιστικών ει¬ 
σφορών στους ασφαλιστικούς φορείς, τακτοποίηση των 
ενσήμων των ασφαλισμένων στο ΙΚΑ. 

Ε. Θέματα Δημοτικής Περιουσίας - Κληροδοτημάτων. 

• Τήρηση αρχείου της δημοτικής ακίνητης περιουσίας. 

• Μέριμνα για την αξιοποίηση / εκμετάλλευση της ακί- 
νητης περιουσίας του Συνδέσμου Πάρνηθας (μισθώσεις, 
κατάρτιση σχετικών συμβάσεων κλπ). 

• Τήρηση αρχείου κληροδοτημάτων προς το Σύνδεσμο 
Πάρνηθας και μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Σύνδεσμο Πάρνηθας. 

Στ. Ταμειακή Υπηρεσία. 

• Διαμόρφωση και παρακολούθηση των ταμειακών 
προγραμμάτων του Συνδέσμου με τη συνεχή παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

• Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι. 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς το 
Σύνδεσμο. Εκδοση αντίστοιχων γραμματίων εισπράξεων 
και σχετική ενημέρωση του περιοδικού αρχείου οφειλε¬ 
τών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Σύνδεσμο και ενημέρωση 
του Λογιστηρίου για καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Σύνδεσμο πο¬ 
σών κατά κατηγορία προσόδου . Έκδοση και μέριμνα για 
την κοινοποίηση ατομικών ή ειδικών προσκλήσεων προς 
τους οφειλέτες του Συνδέσμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Συνδέσμου που 
αφορούν τα εισπρακτέα και τα πραγματοποιηθέντα έσο¬ 
δα του Συνδέσμου, σύμφωνα με τις ισχύουσες διαδικα¬ 
σίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 


στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Συνδέσμου. 
Παροχή κάθε είδους στοιχείων που ζητούνται από Δημό¬ 
σιες / Ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

Ακροτελεύτιο Άρθρο 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Συνδέσμου Πάρνηθας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Παλλήνη, 19 Μάίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 3503 οικ. 

Τροποποίηση της 9627/15.1.2003 απόφασης σύστασης 
Νομικού Προσώπου με την επωνυμία «Σχολική Επι¬ 
τροπή 2ου ΤΕΕ - 3ου ΤΕΕ - Εσπερινού Γυμνασίου με 
Λυκειακές Τάξεις- Εσπερινού ΤΕΕ- 1ου ΣΕΚ Ξάνθης». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Έχοντας υπόψη: 

1. Τις διατάξεις του άρθρου 263 του Π.Δ. 410/95, όπως 
τροποποιήθηκε και ισχύει με το άρθρο 11 του Ν.2130/93. 

2. Τις διατάξεις του άρθρου 5 παραγρ. 8του Ν. 1894/90. 

3. Τις διατάξεις του άρθρου 64 παραγρ. 2 ε του Ν 
2218/94. 

4. Την με αριθ. 190/2003 απόφαση του Δημοτικού Συμ¬ 
βουλίου Ξάνθης. 

5. Την με αριθ. 4308/6.7.2002 (ΦΕΚ917/τ.Β') απόφαση του 
Γενικού Γραμματέα της Περιφέρειας Ανατ. Μακεδονίας και 
Θράκης μεταβίβαση αρμοδιότητας, αποφασίζουμε: 

Την τροποποίηση της με αριθ. πρωτ. 9627/15.1.2003 
απόφασης σύστασης Νομικού Προσώπου με την επωνυ¬ 
μία «Σχολική Επιτροπή 2 ου ΤΕΕ - 3™ ΤΕΕ - Εσπερινού Γυ¬ 
μνασίου με Λυκειακές Τάξεις - Εσπερινού ΤΕΕ - 1°" ΣΕΚ 
=άνθης» κατά το μέρος που αφορά τη σύσταση του Διοι¬ 
κητικού Συμβουλίου δηλαδή: 

Το Νομικό Πρόσωπο διοικείται από Ιδμελές Διοικητικό 
Συμβούλιο αποτελούμενο από: 

1. Τον εκάστοτε Δήμαρχο ή Δημοτικό ή Τοπικό Σύμ¬ 
βουλο. 

2. Ένα Δημοτικό Σύμβουλο. 

3. Τους εκάστοτε Διευθυντές των Σχολικών Μονάδων ( 5 ). 

4. Τέσσερις (4) εκπροσώπους των Συλλόγων Γονέων και 
Κηδεμόνων. 

5. Τέσσερις (4) εκπροσώπουςτων μαθητικών Κοινοτήτων. 
Κατά τα αλλα ισχύει η 9627/15.1.2003 απόφασή μας. 

Από τις διατάξεις αυτής της απόφασης δεν προκαλείται 

δαπάνη εις βάρος του κρατικού προϋπολογισμού ούτε 
εις βάρος του προϋπολογισμού του οικείου ΟΤΑ. 

• Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 15 Μάίου 2003 

Με εντολή Γ εν. Γ ραμ. Περιφέρειας 
Η Προϊσταμένη Δ/νσης 
Κ. ΒΑΓΓΛΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3283 (4) 

Τροποποίηση της από 8.11.2000 απόφασης σύστασης 
Νομικού Προσώπου με την επωνυμία «Σχολική Επι¬ 
τροπή 1ου Γυμνασίου Ξάνθης». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Έχοντας υπόψη: 

1. Τις διατάξεις του άρθρου 263 του Π.Δ. 410/95, όπως 
τροποποιήθηκε και ισχύει μετο άρθρο 11 του Ν.2130/93. 

2. Τις διατάξεις του άρθρου δπαραγρ. 8του Ν. 1894/90. 

3. Τις διατάξεις του άρθρου 64 παραγρ. 2 ε του Ν. 
2218/94. 

4. Την με αριθ. 247/2003 απόφαση του Δημοτικού Συμ¬ 
βουλίου Ξάνθης η οποία δημοσιεύθηκε στην εφημερίδα 
της Κυβερνήσεως ΦΕΚ 1460/30.11,2000τ.Ν.Π.Δ.Δ. 

5. Την με αριθ. 4308/6.7.2002 (ΦΕΚ 917/τ.Β') απόφαση 
του Γενικού Γραμματέα της Περιφέρειας Ανατ. Μακεδο¬ 
νίας και Θράκης μεταβίβαση αρμοδιότητας, αποφασί¬ 
ζουμε: 


Την τροποποίηση της από 8.11.2000 απόφασης σύστα¬ 
σης Νομικού Προσώπου με την επωνυμία «Σχολική Επι¬ 
τροπή 1 ου Γυμνασίου Ξάνθης» κατά το μέρος που αφορά 
τη «ύ στάση του Διοικητικού Συμβουλίου από πενταμελές 
σε επταμελές δηλαδή: 

Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

1. Τον εκάστοτε Δήμαρχο ή Δημοτικό ή Τοπικό Σύμβουλο. 

2. Ένα Δημοτικό Σύμβουλο. 

3. Δύο (2) Δημότες. 

4. Τον εκάστοτε Διευθυντή του Σχολείου. 

5. Ένα (1) εκπρόσωπο του Συλλόγου Γονέων και Κηδε¬ 
μόνων. 

6. Ένα (1) εκπρόσωπο της μαθητικής Κοινότητας. 

Κατά τα άλλα ισχύει η 341 /99 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 14 Μαΐου 2003 
Με εντολή Γεν. Γραμ. Περιφέρειας 
Η Προϊσταμένη Δ/νσης 
Κ. ΒΑΓΓΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



